《湘妃祠》
清代·石韫玉

寒藤古木罨双扉，帝子荒祠枕翠微。黄竹泪枯犹有恨，苍梧龙去竟无归。

神巫江上琼萧曲，山鬼云中蕙带衣。何事婵媛多太息，骚人哀怨正声希。

作者简介：（1756—1837）江苏吴县人，字执如，号琢堂。乾隆五十五年一甲一名进士，授修撰，官至山东按察使。曾佐勒保军幕，建议用坚壁清野及守砦之计，镇压川陕楚教民起事。诗文均有隽才，有《独学庐诗文集》。